stanford-oval/wikipedia huggingface dataset:
เขตชูโอ (ชิบะ)

บทความนี้เกี่ยวกับเขตของนครชิบะ สำหรับความหมายอื่น ดูที่ ชูโอ
| เขตชูโอ 中央区 |
| --- | --- |
เขต
ภาพถ่ายทางอากาศของเขตชูโอ
   ธง ตรา

ที่ตั้งเขตชูโอในนครชิบะ จังหวัดชิบะ
เขตชูโอที่ตั้งในประเทศญี่ปุ่น
พิกัด: 35°37′14″N 140°08′09″E﻿ / ﻿35.62056°N 140.13583°E﻿ / 35.62056; 140.13583
ประเทศ:  ญี่ปุ่น
ภูมิภาค: คันโต
จังหวัด:  ชิบะ
เทศบาล:  นครชิบะ
พื้นที่
 • ทั้งหมด: 44.81 ตร.กม. (17.30 ตร.ไมล์)
ประชากร (เมษายน ค.ศ. 2012)
 • ทั้งหมด: 200,157 คน
 • ความหนาแน่น: 4,500 คน/ตร.กม. (12,000 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
ที่อยู่สำนักงาน: 4-5-1 Chūō, Chūō-ku Chiba-shi, Chiba-ken  260-8733
เว็บไซต์: www.city.chiba.jp/chuo
เขตชูโอ (ญี่ปุ่น: 中央区; โรมาจิ: Chūō-ku) เป็นหนึ่งในหกเขตในนครชิบะ จังหวัดชิบะ ประเทศญี่ปุ่น เป็นเขตที่ตั้งของสำนักงานเทศบาลนครชิบะ ศาลาว่าการจังหวัดชิบะ และศูนย์กลางพาณิชยกรรมของจังหวัดชิบะ ในเมษายน ค.ศ.2012 เขตชูโอมีจำนวนประชากรประมาณ 200,157 คน ความหนาแน่นของประชากร 4,470 คนต่อตารางกิโลเมตร มีขนาดพื้นที่ทั้งสิ้น 44.81 ตารางกิโลเมตร ทำให้เป็นเขตที่มีประชากรมากที่สุดในนครชิบะ
ภูมิศาสตร์

เขตชูโอตั้งอยู่ทางตะวันตกเฉียงใต้ของนครชิบะ ติดกับอ่าวโตเกียว พื้นที่ชายฝั่งส่วนมากของเขตนี้เป็นพื้นที่ที่เกิดจากการถมทะเล
ภูมิศาสตร์ > อาณาเขตติดต่อ

ทิศตะวันตกเฉียงเหนือ: เขตมิฮามะ
ทิศเหนือ: เขตอินาเงะ
ทิศตะวันออกเฉียงเหนือ:เขตวากาบะ
ทิศตะวันออกเฉียงใต้: เขตมิโดริ
ทิศใต้: นครอิจิฮาระ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขตชูโอ ชิบะ
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
สมบูรณ์ อุทัยเวียนกุล

| สมบูรณ์ อุทัยเวียนกุลม> ป.ช., ม.ว.ม. |
| --- | --- |

ข้อมูลส่วนบุคคล
เกิด: สมบูรณ์ มโนภิรมย์ 24 เมษายน พ.ศ. 2502 (65 ปี) อำเภอกันตัง จังหวัดตรัง ประเทศไทย
พรรคการเมือง: ประชาธิปัตย์ (2525–2565) รวมไทยสร้างชาติ (2566–ปัจจุบัน)
คู่สมรส: ผศ.ดร.เกษร อุทัยเวียนกุล

สมบูรณ์ อุทัยเวียนกุล (เกิด 24 เมษายน พ.ศ. 2502) เป็นคณะที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตเลขานุการประธานสภาผู้แทนราษฎร อดีตสมาชิกสภาผู้แทนราษฎรจังหวัดตรัง อดีตนายกสมาคมกีฬาปีนหน้าผาแห่งประเทศไทย อดีตรองประธานสหพันธ์กีฬาปีนหน้าผาแห่งเอเซีย
ประธานมูลนิธิสร้างโลกให้สมบูรณ์
ประวัติ

นายสมบูรณ์ อุทัยเวียนกุล เกิดเมื่อวันที่ 24 เมษายน พ.ศ. 2502 เป็นบุตรคนที่ 4 ในพี่น้อง 5 คน ของ นายหุ้ย(อุทัย) กับ นางเวียน มโนภิรมย์ ที่บ้านหัวหิน ตำบลบ่อน้ำร้อน อำเภอกันตัง จังหวัดตรัง
การศึกษา เริ่มเข้าเรียนชั้นเตรียมประถมศึกษาที่โรงเรียนบ้านหัวหิน จนจบประถมศึกษาปีที่ 2 ย้ายมาเรียนที่โรงเรียนเทศบาลบ้านคลองภาษี จนจบชั้นประถมปีที่ 4 ครูปิ่น สุวรรณะ เป็นครูที่ติวเข้มเข้าสอบชิงทุนการศึกษาของรัฐบาล สอบได้ที่ 1 ของอำเภอกันตัง เป็นนักเรียนทุนรัฐบาล 6 ปี ได้ทุนปีละ 600 บาท แล้วสอบเข้าเรียนชั้นประถมศึกษาปีที่ 5 ที่โรงเรียนกันตัง(ปัจจุบันคือโรงเรียนกันตังพิทยากร) จนจบชั้นประถมศึกษาปีที่ 7 ปีพ.ศ. 2516 สอบเข้าเรียนชั้นมัธยมศึกษาตอนต้นได้ที่โรงเรียนวิเชียรมาตุ จังหวัดตรัง แต่ไม่ได้เรียนเพราะที่อำเภอกันตัง รัฐบาลเปิดโรงเรียนมัธยมขยายโอกาส เปิดโรงเรียนสภาราชินี จังหวัดตรัง สาขากันตัง จึงเข้าเรียนที่นี่ พอขึ้นมัธยมศึกษาปีที่ 2 โรงเรียนก็ย้ายไปทำการเรียนการสอนที่ ต.บางเป้า และเปลี่ยนชื่อเป็นโรงเรียนกันตังพิทยากรปีพ.ศ. 2518 เมื่อเรียนชั้นมัธยมศึกษาชั้นปีที่ 3 นายสมบูรณ์ก็เป็นแกนนำขอย้ายที่ตั้งโรงเรียนสำเร็จ จนมาตั้งอยู่ที่โรงเรียนกันตังพิทยากรในปัจจุบัน หลังจากจบชั้นมัธยมศึกษาตอนต้น ก็เข้าเรียนต่อชั้นมัธยมศึกษาตอนปลายจนจบชั้น ม.ศ.5ที่โรงเรียนวิเชียรมาตุ จังหวัดตรัง ปีพ.ศ. 2521 นายสมบูรณ์ก็สอบเข้าเรียนเอกศิลปะ ที่มหาวิทยาลัยราชภัฏสวนสุนันทา แต่เรียนได้ไม่ถึงเดือน ผลการสอบเอ็นทราน์เข้ามหาวิทยาลัย นายสมบูรณ์สอบได้ เป็นนิสิตภาควิชาพลศึกษาคณะครุศาสตร์ จุฬาลงกรณ์มหาวิทยาลัย จึงมาเรียนที่จุฬาฯจนสำเร็จการศึกษา ครุศาสตรบัณฑิต ในปีการศึกษา 2524 และสำเร็จการศึกษาในระดับปริญญาโท ครุศาสตรมหาบัณฑิต สาขาวิชาพลศึกษา ปีการศึกษา 2535 จาก จุฬาลงกรณ์มหาวิทยาลัย ตามลำดับ
การศึกษาหลักสูตรพิเศษ
หลักสูตรผู้บริหารสถานศึกษาระดับสูงกระทรวงศึกษาธิการ (ประเทศไทย)
หลักสูตรผู้บริหารระดับสูงการเมืองการปกครอง (ปปร.9) สถาบันพระปกเกล้า
หลักสูตรพัฒนาการเมืองระดับสูง (พตส.2) คณะกรรมการการเลือกตั้ง (ประเทศไทย)
ครอบครัว
นายสมบูรณ์ สมรสกับ ผศ.ดร.เกษร อุทัยเวียนกุล (สกุลเดิม : เข็มทอง) เมื่อวันที่ 22 เดือนพฤศจิกายน พ.ศ. 2528
มีบุตรและธิดารวม 3 คน คือ
ว่าที่ ร.ต.กีรติชาติ อุทัยเวียนกุล ปัจจุบันเป็นนักบินผู้ช่วย สายการบิน ไทยแอร์เอเชีย
น.ส.เหมือนฝัน อุทัยเวียนกุล อดีตผู้ช่วยทูตพาณิชย์ ที่ประเทศฟิลิปปินส์ ลาออกจากตำแหน่งเพื่อศึกษาต่อในระดับปริญญาโททางกฎหมายที่ประเทศสหรัฐอเมริกา ปัจจุบันเป็นนิติกรประจำสำนักงานศาลยุติธรรม
น.ส.นภัสนันท์ อุทัยเวียนกุล เคยเป็นผู้ช่วยดำเนินงานของสมาชิกวุฒิสภา ปัจจุบันเป็นพนักงานรัฐวิสาหกิจ การเคหะแห่งชาติ
การทำงาน

หลังจากจบการศึกษาในระดับปริญญาตรี ปี 2525 สมบูรณ์ สอบบรรจุเข้าทำงานเป็นข้าราชการกรมพลศึกษา โดยได้บรรจุเป็นอาจารย์ที่ วิทยาลัยพลศึกษาจังหวัดกระบี่(ปัจจุบันคือมหาวิทยาลัยการกีฬาแห่งชาติ วิทยาเขตกระบี่) จากนั้นได้ย้ายมาเป็นอาจารย์และผู้บริหารที่วิทยาลัยพลศึกษาจังหวัดตรัง ปัจจุบันคือมหาวิทยาลัยการกีฬา วิทยาเขตตรังตามลำดับ ก่อนที่จะลาออกจากราชการ เพื่อลงสมัครรับเลือกตั้งเป็นสมาชิกสภาผู้แทนราษฎร
ปัจจุบัน
เป็นเลขานุการประธานสภาผู้แทนราษฏร(นายชวน หลีกภัย)
เป็นนายกสมาคมกีฬาปีนหน้าผาแห่งประเทศไทย
เป็นรองประธานสหพันธ์กีฬาปีนหน้าผาแห่งเอเซีย
เป็นประธานมูลนิธิสร้างโลกให้สมบูรณ์
นายกสมาคมศิษย์เก่าโรงเรียนกันตังพิทยากร
จัดรายการวิทยุ รายการ”คุยข่าวเล่าเรื่องกับครูแอด”ทุกวันเสาร์เวลา10.10-11.00น.ทางสถานีวิทยุแห่งประเทศไทยจังหวัดตรัง(สวท.ตรัง)91.25MHz
จัดรายการวิทยุ รายการ"สร้างตรังสร้างโลกให้สมบูรณ์" ทุกวันอาทิตย์เวลา10.10-11.00น.ทางสถานีวิทยุแห่งประเทศไทยจังหวัดตรัง(สวท.ตรัง) 91.25MHz(ปัจจุบันยกเลิกการจัดรายการนี้แล้ว(2มกราคม2564))
จัดรายการโทรทัศน์ รายการ"คิดเช่น Gen D" ทุกวันพุธเวลา19.00-20.00น.ทางสถานีโทรทัศน์ช่องฟ้าวันใหม่(ปัจจุบันยกเลิกการจัดรายการนี้แล้ว(2มกราคม2564))
งานการเมือง

สมบูรณ์เข้าสู่วงการการเมืองด้วยการเป็นสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกตั้งติดต่อกันรวม 4 สมัย ดำรงตำแหน่งประธานกรรมาธิการการศึกษา สภาผู้แทนราษฏร(พ.ศ. 2557)
ในปี 2562 เขาลงสมัครรับเลือกตั้งแบบบัญชีรายชื่อ สังกัดพรรคประชาธิปัตย์ ลำดับที่ 35 แต่ไม่ได้รับเลือกตั้งเมื่อนายชวน หลีกภัย ได้รับการโปรดเกล้าฯเป็นประธานสภาผู้แทนราษฏร ประธานสภาผู้แทนราษฏรจึงแต่งตั้งให้เป็นเลขานุการประธานสภาผู้แทนราษฏร ตั้งแต่วันที่ 12 มิถุนายน 2562 จนถึงปัจจุบัน กระทั่งวันพฤหัสบดีที่ 8 ธันวาคม พ.ศ. 2565 นายสมบูรณ์ได้ยื่นหนังสือลาออกจากการเป็นสมาชิกพรรคประชาธิปัตย์ต่อสำนักงานคณะกรรมการการเลือกตั้งโดยได้เตรียมสมัครเป็นสมาชิกพรรครวมไทยสร้างชาติในวันศุกร์ที่ 9 ธันวาคม พ.ศ. 2565 โดยให้เหตุผลว่าต้องการความชัดเจนทางการเมืองของตัวเอง
งานการเมือง > สมาชิกสภาผู้แทนราษฎร

นายสมบูรณ์ อุทัยเวียนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดตรัง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดตรัง สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วีรศักดิ์ นิลกลัด

| วีรศักดิ์ นิลกลัด |
| --- | --- |
วีรศักดิ์ในปี 2556
เกิด: 27 ตุลาคม พ.ศ. 2500 (67 ปี) อำเภอชะอำ จังหวัดเพชรบุรี ประเทศไทย
การศึกษา: ปริญญาตรี
ศิษย์เก่า: วิทยาลัยพลศึกษากรุงเทพ
อาชีพ: ผู้ประกาศข่าว ผู้บรรยายกีฬา พิธีกร
นายจ้าง: ช่อง 7 สี (พ.ศ. 2528–2562) พีพีทีวี (พ.ศ. 2562–2564) อิสระ (พ.ศ. 2565–ปัจจุบัน)
ผลงานเด่น: พรีเมียร์ลีก ฟีฟ่าออนไลน์ 3
คู่สมรส: สุวรรณี นิลกลัด
บุตร: วทานิย นิลกลัด ประณิศา นิลกลัด
ขณะดำเนินรายการร่วมกับศรีสุภางค์ ธรรมาวุธ และศรสวรรค์ ภู่วิจิตร
วีรศักดิ์ นิลกลัด (ชื่อเล่น: แอ๊ด, นามปากกา: แอ๊ดดี้) เป็นผู้ประกาศข่าวกีฬาและผู้บรรยายกีฬาชาวไทย ที่มีรูปแบบการบรรยายอันเป็นเอกลักษณ์ และเป็นน้องชายแท้ ๆ ของพิศณุ นิลกลัด ซึ่งเป็นผู้รายงานข่าวกีฬาเช่นกัน
ประวัติ

วีรศักดิ์ สำเร็จการศึกษาปริญญาตรีจากวิทยาลัยพลศึกษา กรุงเทพ และเป็นผู้สนับสนุนสโมสรฟุตบอลลิเวอร์พูล
วีรศักดิ์ เคยเป็นหนึ่งในทีมผู้บรรยายฟุตบอลให้แก่ซีทีเอชที่ได้รับสิทธิ์การถ่ายทอดสดฟุตบอลพรีเมียร์ลีก และใน พ.ศ. 2556 เขายังได้รับเชิญให้เป็นผู้ให้เสียงพากย์เกมฟีฟ่าออนไลน์ 3 ในเวอร์ชันภาษาไทยร่วมกับอดิสรณ์ พึ่งยา
พ.ศ. 2558 วีรศักดิ์ ได้รับเชิญพากย์ภาพยนตร์ครั้งแรกในสังเวียนเดือด โดยให้เสียงเป็นผู้บรรยายการชกมวยซึ่งตรงกับบทบาทจริงของเจ้าตัว
ชีวิตส่วนตัว

ด้านชีวิตส่วนตัว วีรศักดิ์ สมรสกับ สุวรรณี นิลกลัด มีลูกสาว 2 คน เป็นนักกีฬาโปโลน้ำทีมชาติไทย ได้แก่ วทานิย นิลกลัด ชื่อเล่น พิมพ์ และประณิศา นิลกลัด ชื่อเล่น แพน
ผลงานพิธีกร

ข่าวกีฬา ในรายการเช้าข่าว 7 สี (ช่อง 7)
รายการมวยโลก (ช่อง 7)
รายการศึกกำปั้นแดนมังกร ณ Shenzhen Bo'an stadium เมืองเซิ่นเจิ้น ประเทศจีน ทุกวันเสาร์ เวลา 21.15 น. – 23.15 น. ทาง ทรูโฟร์ยู
รายการเก๋าเกม ทุกวันเสาร์ – อาทิตย์ เวลา 14.00 – 15.00 น. ทาง T Sports 7
ผลงานอื่น

กรรมการประจำรายการ กิ๊กดู๋ สงครามเพลงเงินล้าน ทางพีพีทีวี
ละคร คู่ซี้ผีมือปราบ ทางช่องเวิร์คพอยท์
รางวัลที่ได้รับ

พ.ศ. 2548: รางวัลโทรทัศน์ทองคำ ครั้งที่ 20 – ผู้บรรยายกีฬาดีเด่น
พ.ศ. 2555: รางวัลโทรทัศน์ทองคำ ครั้งที่ 27 – ผู้บรรยายกีฬาดีเด่น
พ.ศ. 2557: รางวัลกูรูกีฬา สยามกีฬาอวอร์ดส์ ครั้งที่ 8
พ.ศ. 2557: รางวัลโทรทัศน์ทองคำ ครั้งที่ 28 ประจำปี 2556 – ผู้บรรยายกีฬาดีเด่น
สิ่งสืบเนื่อง

ในวัฒนธรรมสมัยนิยม ของเครือข่ายสังคมเฟซบุ๊ก ปรากฏว่า มีผู้สร้างหน้าสำหรับแฟนเพจ ซึ่งล้อเลียนจากชื่อและนามสกุลของวีรศักดิ์ว่า "วิรศากดิ์ นิลกาด" เพื่อนำเสนอข่าวสารในวงการฟุตบอล รวมถึงเรื่องอื่น ๆ ด้วยวิธีการจำลองบุคลิกเฉพาะตัวของวีรศักดิ์หลายอย่าง เช่นภาพประกอบ หรือถ้อยคำสำนวนต่าง ๆ มานำเสนอในทางสนุกสนานขบขัน
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 28 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
วิกิมีเดียคอมมอนส์มีสื่อเกี่ยวกับ วีรศักดิ์ นิลกลัด
วีรศักดิ์ นิลกลัด - ผู้ประกาศข่าวช่อง 7
| ด ค กเครือสยามสปอร์ต |
| --- | --- |
หนังสือพิมพ์: สยามกีฬารายวัน · สตาร์ซอคเก้อร์รายวัน · มวยสยามรายวัน · สปอร์ตพูลรายวัน · กีฬาสยาม เจาะเกมส์ · สยามบันเทิง · สปอร์ตแมนรายวัน · สยามดารา · ฟุตบอลพูลฉบับตลาดลูกหนัง · มองอย่างเซียน
นิตยสาร: กีฬาสยาม · สตาร์ซอคเก้อร์รายสัปดาห์ · ฟุตบอลสยาม · เอนเตอร์เทน · แคมปิงท่องเที่ยว · มวยโลก · มวยสยาม · มิวสิกเอ็กซ์เพรส · มวยทีวี · เวิลด์ซอคเก้อร์ · ซีคิดส์ · เอฟเอชเอ็ม ไทยแลนด์ · คาวาอี · ฮิฮิ
บริษัท: สยามอินเตอร์มัลติมีเดีย · กิเลนการพิมพ์ · สยามสปอร์ตมีเดียแมเนจเมนต์ · อินสไพร์ เอ็นเตอร์เทนเมนท์
ดูเพิ่ม: ร้านสตาร์ซอคเก้อร์ · ร้านบุ๊กเฟรนด์ส · สปอร์ตเรดิโอ · สยามสปอร์ตแชนแนล · สยามกีฬาอวอร์ดส์ · ฟุตบอลสยามโกลเด้นบอล
คอลัมนิสต์: ย.โย่ง · ยอดทอง · จ่าแฉ่ง · เตยหอม · บิ๊กจ๊ะ · ขุนไข่ · ก.ป้อหล่วน · นพนันท์ · น้องหนู · ต.โต้ง · ป๋ายาว · คุณฉุย · แอ๊ดดี้ · JACKIE · บอ.บู๋ · ลิตเติ้ลโจ · ตังกุย · โมนาลิซ่า · มาเฟียรี่ · แมวเพชร · JOKE · อ.วัน · เปาผี · มาริโน่ · ยักษ์ ดอยแดง · ชู้ตเอาต์ · ศาธนันท์ · ซัมเมอร์ฮิลล์ · ไก่ป่า · ธีระ · ซันเดย์ · LIVERPI · เจมส์ ลาลิกา · เอล นินโญ่ · อีกา · มอนตี้ · คุณเฉียบ · อาเล่แมน · NO.10 · เปริมี่ · เสือเตี้ย · เต็ก บางจาก · ดร. พิว · SUNNY · ไกด์เถื่อน · TeeNo · โกสุ่ย · พาสต้า · โกลเด้นบอล · ปีเตอร์โบ๊ท
ระวิ โหลทอง · วิลักษณ์ โหลทอง · วรรคสร โหลทอง
noicon
บทความเสียงวิกิพีเดีย
อัตราเร็วของแสง

ปรากฏการณ์เชเรนคอฟ ในเครื่องปฏิกรณ์นิวเคลียร์ เป็นผลมาจาก อิเล็กตรอนเคลื่อนที่เร็วกว่าแสงที่เดินทางในน้ำ
อัตราเร็วของแสง (speed of light) ในสุญญากาศ มีนิยามว่าเท่ากับ 299,792,458 เมตรต่อวินาที (หรือ 1,079,252,848.8
กิโลเมตรต่อชั่วโมง หรือประมาณ 186,000.000 ไมล์ต่อวินาที หรือ 671,000,000 ไมล์ต่อชั่วโมง) ค่านี้เขียนแทนด้วยตัว c ซึ่งมาจากภาษาละตินคำว่า celeritas (แปลว่า อัตราเร็ว) และเรียกว่าเป็นค่าคงที่ของไอน์สไตน์ แสงเป็นสิ่งที่แปลกประหลาดนั่นคือไม่ว่าผู้สังเกตจะเคลื่อนที่หรือหยุดนิ่ง ไม่ว่าจะอยู่ในสถานที่ใด ด้วยเงื่อนไขใด อัตราเร็วของแสงที่ผู้สังเกตคนนั้นวัดได้ จะเท่าเดิมเสมอ ซึ่งขัดกับความรู้สึกของคนทั่วไป แต่เป็นไปตาม ทฤษฎีสัมพัทธภาพ ของ อัลเบิร์ต ไอน์สไตน์
สังเกตว่าอัตราเร็วของแสงในสุญญากาศ เป็น นิยาม ไม่ใช่ การวัด
ในหน่วยเอสไอกำหนดให้ เมตร มีนิยามว่าเป็นระยะทางที่แสงเดินทางในสุญญากาศในเวลา 1/299,792,458 วินาที
แสงที่เดินทางผ่านตัวกลางโปร่งแสง (คือไม่เป็นสุญญากาศ) จะมีอัตราเร็วต่ำกว่า c
อัตราส่วนของ c ต่ออัตราเร็วของแสงที่เดินทางผ่านในตัวกลาง เรียกว่า ดรรชนีหักเหของตัวกลางนั้น
โดยเมื่อผ่านแก้ว จะมีดรรชนีหักเห 1.5-1.9 ผ่านน้ำจะมีดรรชีนีหักเห 1.333 ผ่านเบนซินจะมีดรรชนีหักเห 1.5012 ผ่านคาร์บอนไดซัลไฟต์จะมีดรรชนีหักเห 1.6276 ผ่านเพชรจะมีดรรชนีหักเห 2.417 ผ่านน้ำแข็งจะมีดรรชนีหักเห 1.309
ภาพทั่วไป

จากทฤษฎีทางฟิสิกส์ รังสีแม่เหล็กไฟฟ้าทุกชนิดรวมทั้งแสง จะแพร่ออกไป(เคลื่อนที่)ในสุญญากาศ ด้วยอัตราเร็วคงที่ค่าหนึ่ง เรียกว่า อัตราเร็วของแสง ซึ่งเป็นค่าคงที่เชิงกายภาค เขียนแทนด้วยตัว c ตามทฤษฎีสัมพัทธภาพทั่วไป ความโน้มถ่วงยังแพร่ออกไปในอัตราเร็ว c ด้วย
จากกฎของแม่เหล็กไฟฟ้า (เช่น สมการของแมกซ์เวลล์) อัตราเร็ว c ของรังสีแม่เหล็กไฟฟ้า จะไม่ขึ้นอยู่กับความเร็วของวัตถุที่ปล่อยรังสี
เช่น แสงที่ปล่อยออกมาจากวัตถุที่กำลังเคลื่อนที่ด้วยความเร็วสูง จะมีอัตราเร็วเดียวกับ แสงที่ปล่อยออกมาจากวัตถุที่อยู่นิ่ง (แม้ว่า สี, ความถี่, พลังงาน, และโมเมนตัมของแสงจะไม่เท่ากัน เรียกว่า ปรากฏการณ์ Relativistic Doppler)
การสื่อสาร

อัตราเร็วของแสงมีผลต่อการสื่อสารมากทีเดียว ตัวอย่างเช่น การสื่อสารจากโลกอีกด้านหนึ่ง ไปยังอีกด้านหนึ่ง ตามทฤษฎี ต้องใช้เวลาไม่น้อยไปกว่า 0.67 วินาที เพราะว่าโลกมีเส้นศูนย์สูตรหรือเส้นรอบวงยาว 40,075 กิโลเมตร
ในความเป็นจริง อาจต้องใช้เวลามากกว่านั้น เพราะว่าแสงที่เดินทางในใยแก้วนำแสงจะเดินทางช้าลงถึง 30% และไม่บ่อยนักที่เส้นทางการสื่อสารจะเป็นเส้นตรง นอกจากนี้ ยังมีความล่าช้า ที่เกิดจากสัญญาณเดินทางผ่านสวิตซ์อิเล็กทรอนิกส์ หรือเครื่องกำเนิดสัญญาณอีกด้วย เช่น ในปี ค.ศ. 2004 การสื่อสารจากออสเตรเลียหรือจากญี่ปุ่น ถึงสหรัฐอเมริกา นั้นต้องใช้เวลาถึง 0.18 วินาที
ผู้ที่ติดตามชมการสื่อสารระหว่างศูนย์ควบคุมฮิวส์ตัน (Houston ground control) กับนีล อาร์มสตรองเมื่อเขาอยู่บนดวงจันทร์ คงจะได้รู้ว่า เมื่อศูนย์ควบคุมได้ถามคำถามนีล  เราต้องใช้เวลาประมาณ 3 วินาที กว่าจะได้รับคำตอบจากนีล แม้ว่าเขาจะตอบกลับมาทันทีก็ตาม ซึ่งเป็นผลมาจากอัตราเร็วของแสงที่จำกัด
การควบคุมยานอวกาศที่เดินทางระหว่างดาวเคราะห์จากศูนย์ควบคุมบนโลก จึงแทบเป็นไปไม่ได้ เพราะมันต้องใช้เวลานานมาก กว่าศูนย์ควบคุมบนโลกจะได้รับรายงาน และกว่ายานอวกาศจะได้รับสัญญาณตอบกลับ อาจต้องใช้เวลาเป็นชั่วโมง
อัตราเร็วของแสงมีผลต่อการสื่อสารในระยะทางสั้นๆด้วย ในซูเปอร์คอมพิวเตอร์ อัตราเร็วของแสงเป็นตัวจำกัดว่ามันจะส่งข้อมูลระหว่างตัวประมวลผลได้เร็วเท่าไร ถ้าตัวประมวลผลมีความเร็ว 1 GHz สัญญาณจะเดินทางได้มากสุด เรา มิลลิเมตรในหนึ่งรอบการทำงาน ดังนั้น ตัวประมวลผลจึงต้องวางให้ใกล้กันมากเพื่อลดความล่าช้า ถ้าความถี่ของสัญญาณนาฬิกาเพิ่มขึ้น อัตราเร็วของแสงจะเป็นปัจจัยที่กำหนดการออกแบบภายในของชิปแต่ละตัว
วิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓

| --- | --- |

ชื่อย่อ: วอ.ขก. / KKVC
คติพจน์: ทักษะสร้างสรรค์ ทันเทคโนโลยี  มีคุณธรรม นำวิชาชีพ
ประเภท: รัฐบาล - วิทยาลัย  สังกัดสถาบันการอาชีวศึกษาภาคตะวันออกเฉียงเหนือ ๓
สถาปนา: 16 กันยายน พ.ศ. 2482 (85 ปี)
ผู้อำนวยการ: นางสาวกรรณิการ์ ยอดสง่า
ที่ตั้ง: เลขที่ 1/1 ถนนหลังเมือง  ตำบลในเมือง  อำเภอเมืองขอนแก่น  จังหวัดขอนแก่น 40000
เว็บไซต์: www.kvch.ac.th
วิทยาลัยอาชีวศึกษาขอนแก่น (อังกฤษ : Khon Kaen Vocational College  ) เป็นวิทยาลัยด้านคหกรรมและพณิชยกรรม สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองขอนแก่น จังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ

วิทยาลัยอาชีวศึกษาขอนแก่น แรกเริ่มก่อตั้งเมื่อ 16 กันยายน พ.ศ. 2482 โดยพระบรรณศาสตร์สาทร (สง่า คุปตารัตน์) ข้าหลวงประจำจังหวัดขอนแก่น ใช้ชื่อว่า "โรงเรียนประถมอาชีพช่างทอผ้า" โดยอาศัยพื้นที่โรงเรียนสตรีประจำจังหวัด (โรงเรียนกัลยาณวัตร ปัจจุบัน) ต่อมา พ.ศ. 2843 ได้ย้ายมาเรียนที่โรงภาพยนตร์ของพระเสนา และเริ่มเรียนภาคค่ำปฏิบัติทอผ้า เมื่อ พ.ศ. 2484 ได้ย้ายไปเรียนที่โรงเรียนสนามบิน จนกระทั่งเมื่อวันที่ 21 ตุลาคม พ.ศ. 2484 ได้ย้ายและสร้างในพื้นที่ปัจจุบัน และได้รับการเปลี่ยนชื่อเป็น โรงเรียนการช่างสตรีขอนแก่น และเปลี่ยนชื่อเป็นวิทยาลัยอาชีวศึกษาขอนแก่น เมื่อปี 2521 จนกระทั่งปัจจุบัน
หลักสูตร

วิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
ปริญญาตรี
ประกาศนียบัตรวิชาชีพชั้นสูง (ปวส.)
ประกาศนียบัตรวิชาชีพ (ปวช.)
| หลักสูตรที่เปิดสอนในวิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพ | หลักสูตรที่เปิดสอนในวิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓> ประกาศนียบัตรวิชาชีพชั้นสูง | หลักสูตรที่เปิดสอนในวิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓> ระดับปริญญาตรี (ต่อเนื่อง) | หลักสูตรที่เปิดสอนในวิทยาลัยอาชีวศึกษาขอนแก่น สถาบันการอาชีวศึกษาภาคตะวันออกเฉียงเหนือ ๓>  |
| --- | --- | --- | --- |
| หลักสูตรประกาศนียบัตรวิชาชีพ การบัญชี  เลขานุการ  คอมพิวเตอร์ธุรกิจ  การตลาด  ธุรกิจค้าปลีก  แฟชั่นและสิ่งทอ  อาหารและโภชนาการ  ธุรกิจดอกไม้และงานประดิษฐ์  คหกรรมเพื่ออการโรงแรม  การท่องเที่ยว  การโรงแรม  วิจิตรศิลป์  คอมพิวเตอร์กราฟิก  ออกแบบ  เทคโนโลยีสารสนเทศ | หลักสูตรปรกาศนียบีตรวิชาชีพชั้นสูง การบัญชี  คอมพิวเตอร์ธุรกิจ  การตลาด  ธุรกิจร้านอาหารและภัตตาคาร  ธุรกิจค้าปลีกเฉพาะอย่าง  การจัดการทั่วไป  การจัดการสำนักงาน  อาหารและโภชนาการ  บริหารงานคหกรรมศาสตร์  ผ้าและเครื่องแต่งกาย  การโรงแรมและบริการ  การจัดการธุรกิจท่องเที่ยว  สาขาการจัดประชุมและนิทรรศการ  คอมพิวเตอร์กราฟิก  เทคโนโลยีสารสนเทศ | หลักสูตรเทคโนโลยีบัณฑิต (ทล.บ.) สาขาวิชาการจัดการสำนักงาน  สาขาวิชาการบัญชี  สาขาวิชาคอมพิวเตอร์ธุรกิจ  สาขาวิชาเทคโนโลยีอาหารและโภชนาการ |  |
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาภาคตะวันออกเฉียงเหนือ ๓ เก็บถาวร 2017-07-05 ที่ เวย์แบ็กแมชชีน
เว๊บไซต์วิทยาลัย เก็บถาวร 2017-05-11 ที่ เวย์แบ็กแมชชีน
การประท้วงและการจลาจลในประเทศอินโดนีเซีย พ.ศ. 2562

การประท้วงที่กรุงจาการ์ตา
การประท้วงและการจลาจลในประเทศอินโดนีเซีย พ.ศ. 2562 เริ่มตั้งแต่วันที่ 22 พฤษภาคม พ.ศ. 2562 ภายหลังการเลือกตั้ง โดยมีรายงานว่ามีผู้ประท้วงเสียชีวิต 6 ราย ต่อมา
ในวันที่ 23 กันยายน พ.ศ. 2562 จังหวัดปาปัว มีรายงานผู้เสียชีวิต 20 ราย เนื่องจากติดอยู่ในแผงร้านค้าที่กำลังเกิดไฟไหม้ ผู้ประท้วงหลายร้อยคนชุมนุมกันในเมืองวาเมนา และได้วางเพลิงอาคารที่ทำการของรัฐบาลและอาคารอื่นอีกหลายหลังในช่วงเช้าของวันดังกล่าว
ในวันที่ 25 กันยายน พ.ศ. 2562 สื่อท้องถิ่นรายงานว่านักศึกษาอินโดนีเซียหลายพันคนชุมนุมประท้วงครั้งใหม่ในหลายเมือง ตำรวจใช้แก๊สน้ำตาและน้ำแรงดันสูงสลายการชุมนุมในกรุงจาการ์ตาและอีกเมืองหนึ่ง เป็นการชุมนุมใหญ่ที่สุดครั้งหนึ่งนับจากนักศึกษาชุมนุมขับไล่ประธานาธิบดีซูฮาร์โตในปี 2541 วันเดียวกัน สถานเอกอัครราชทูต ณ กรุงจาการ์ตา ได้ออกประกาศเตือนให้ประชาชนชาวไทย หลีกเลี่ยงพื้นที่ชุมนุม
ในวันที่ 26 กันยายน พ.ศ. 2562 มีรายงานว่าผู้ประท้วงเสียชีวิตอีก 1 ราย
ผู้บัญชาการตำรวจนครบาลเผยว่า การปะทะกันเมื่อวานนี้มีนักศึกษาบาดเจ็บ 265 คน ตำรวจบาดเจ็บ 39 นาย มีผู้ถูกจับกุม 94 คน บางคนมีระเบิดเพลิงด้วย การปะทะเกิดขึ้นประปรายต่อเนื่องจนถึงกลางดึก ตำรวจจะสอบสวนกลุ่มผู้ประท้วงที่ไม่ใช่นักศึกษาเรื่องทำลายข้าวของด้วย หากพิสูจน์ได้ว่าทำผิดจริงจะดำเนินการอย่างเข้มงวดและเริ่มกระบวนการทางกฎหมาย
ไนน์เอ็นเตอร์เทน

| ไนน์เอ็นเตอร์เทน |
| --- | --- |
ประเภท: ข่าวบันเทิง
สร้างโดย: สายงานธุรกิจ ไนน์เอ็นเตอร์เทน   บริษัท อสมท จำกัด (มหาชน)
พิธีกร: พัทรวี บุญประเสริฐ นันทกา วรวณิชชานันท์ รัฐนันท์ จรรยาจิรวงศ์ พิมพ์ลดา ไชยปรีชาวิทย์ พัทธ์ธีรา ศรุติพงศ์โภคิน พรพจี ศิริสิทธิ์
ประเทศแหล่งกำเนิด:  ประเทศไทย
ภาษาต้นฉบับ: ภาษาไทย
การผลิต
ความยาวตอน: 240 นาที (จันทร์-อาทิตย์)
ออกอากาศ
เครือข่าย: ช่อง 9 เอ็มคอตเอชดี เอ็มคอตแฟมิลี (ยุติการออกอากาศแล้ว)
ไนน์เอ็นเตอร์เทน เป็นรายการโทรทัศน์ที่นำเสนอข่าวบันเทิง ผลิตโดยส่วนผลิตข่าว รายการ และกิจกรรมบันเทิง สำนักฝึกอบรมวิชาชีพ (MCOT Academy; แยกมาจาก กองบรรณาธิการ ข่าวศิลปวัฒนธรรมและบันเทิง สำนักข่าวไทย) บริหารงานโดยบริษัท อสมท จำกัด (มหาชน) ออกอากาศเป็นครั้งแรกเมื่อวันที่ 6 พฤศจิกายน พ.ศ. 2545 ตามดำริของมิ่งขวัญ แสงสุวรรณ กรรมการผู้อำนวยการใหญ่คนแรกของ บมจ.อสมท ต่อมาในวันที่ 17 มกราคม พ.ศ. 2554 บมจ.อสมท เปิดโอกาสขยายธุรกิจของไนน์เอ็นเตอร์เทนให้ครบวงจรมากขึ้น โดยมี 10 โครงการใหญ่ตลอดปี พ.ศ. 2554 เช่น ไนน์เอ็นเตอร์เทนแชนเนล (9 Entertain Channel) ไนน์เอ็นเตอร์เทนเฟสติวัล (9 Entertain Festival) เป็นต้น
เวลาออกอากาศ

รายการไนน์เอ็นเตอร์เทน ปัจจุบันผลิตรายการ และออกอากาศทางเอ็มคอตเอชดี ทุกวัน ตามช่วงเวลาดังนี้
วันจันทร์ ถึง วันศุกร์ เวลา 11.05 - 11.45 น. และ 18.54 - 19.00 น.
วันเสาร์ วันอาทิตย์ เวลา 11.30 - 12.00 น. และ 20.15 - 20.20 น.
วันหยุดนักขัตฤกษ์ เวลา 11.30 - 12.00 น.
ตั้งแต่วันที่ 1 มีนาคม - 31 ธันวาคม 2554 รายการไนน์เอ็นเตอร์เทนเปลี่ยนเวลาออกใหม่ออกอากาศทางช่อง 9 โมเดิร์นไนน์ ทุกวัน ตามช่วงเวลาดังนี้
วันจันทร์ - ศุกร์ เวลา 11.05 - 11.45 น. และ 19.40 - 20.00 น.
วันเสาร์ - อาทิตย์ เวลา 11.05 - 11.30 น. และ 19.00 - 19.15 น.
วันหยุดนักขัตฤกษ์ เวลา 11.30 - 12.00 น.
ตั้งแต่วันที่ 1 มกราคม - 31 ธันวาคม 2555 รายการไนน์เอ็นเตอร์เทนเปลี่ยนเวลาออกใหม่ออกอากาศทางช่อง 9 โมเดิร์นไนน์ ทุกวัน ตามช่วงเวลาดังนี้
วันจันทร์ - ศุกร์ เวลา 11.05 - 11.45 น. และ 18.40 - 19.00 น.
วันเสาร์ - อาทิตย์ เวลา 11.05 - 11.30 น. และ 19.00 - 19.15 น.
วันหยุดนักขัตฤกษ์ เวลา 11.30 - 12.00 น.
อนึ่ง เมื่อมีการปรับผังรายการข่าวภาคเช้าเป็น คุยโขมงข่าวเช้า จึงได้เพิ่มช่วงข่าวบันเทิง โดยออกอากาศในเวลา 07.10 - 07.20 น. 

ตั้งแต่วันที่ 1 มกราคม 2556 - 30 มิถุนายน 2556 รายการไนน์เอ็นเตอร์เทนเปลี่ยนเวลาออกใหม่ออกอากาศทางช่อง 9 โมเดิร์นไนน์ ทุกวัน ตามช่วงเวลาดังนี้
วันจันทร์ - ศุกร์ เวลา 07.10 - 07.20 น. , 11.30 - 12.00 น. และ 21.30 - 21.45 น.
วันเสาร์ - อาทิตย์ เวลา 11.05 - 11.30 น. และ 19.00 - 19.15 น.
อนึ่ง ตั้งแต่วันที่ 1 กรกฎาคม 2556 ได้มีการเปลี่ยนเวลาออกอากาศในช่วงเช้าวันจันทร์ถึงศุกร์เป็น 07.00 - 07.10 น.
ตั้งแต่วันที่ 1 กรกฎาคม 2557 - ปัจจุบัน รายการไนน์เอ็นเตอร์เทนเปลี่ยนเวลาออกใหม่ออกอากาศทางช่อง 9 โมเดิร์นไนน์ ทุกวัน ตามช่วงเวลาดังนี้
วันจันทร์ - วันศุกร์
ไนน์เอ็นเตอร์เทน
11.30 น. - 12.00 น.
ตกมันส์บันเทิง
16.00 น. - 16.45 น.
ไนน์เอ็นเตอร์เทน ไนท์ ไลฟ์
20.30 น. - 20.45 น.
กิจกรรมของรายการ

ไนน์เอ็นเตอร์เทน อวอร์ดส์
ไนน์เอ็นเตอร์เทนมีทแอนด์กรี๊ด
ไนน์เอ็นเตอร์เทนเฟรสชี่
ไนน์เอ็นเตอร์เทนเซอร์ไพรส์ทริป (ออสก้าร์ / เทศกาลหนังเมืองคานส์)
ไนน์เอ็นเตอร์เทนเฟสติวัล
ไนน์เอ็นเตอร์เทนคอนเสิร์ต
พิธีกร > พิธีกรในปัจจุบัน

นันทกา วรวณิชชานันท์
พัทรวี บุญประเสริฐ
รัฐนันท์ จรรยาจิรวงศ์
พัทธ์ธีรา ศรุติพงศ์โภศิน
พรพจี ศิริสิทธิ์
รางวัลที่ได้รับ

รางวัลรายการข่าวบันเทิงยอดเยี่ยม Star Entertainment Awards ปี 2006 โดย สมาคมนักข่าวบันเทิง
รางวัลรายการข่าวบันเทิงยอดเยี่ยม Star Entertainment Awards ปี 2007 โดย สมาคมนักข่าวบันเทิง
รางวัลรายการข่าวบันเทิงยอดเยี่ยม Star Entertainment Awards ปี 2008 โดย สมาคมนักข่าวบันเทิง
รางวัลรายการข่าวบันเทิงยอดเยี่ยม Star Entertainment Awards ปี 2009 โดย สมาคมนักข่าวบันเทิง
ดูเพิ่ม

ไนน์เอ็นเตอร์เทน อวอร์ดส์
แหล่งข้อมูลอื่น

เว็บไซต์รายการ เก็บถาวร 2013-07-06 ที่ เวย์แบ็กแมชชีน
หน้าสำหรับแฟนรายการ ใน เฟซบุ๊ก
NineEntertain Official ใน ยูทูบ
การประท้วงในประเทศเอกวาดอร์ พ.ศ. 2562

การประท้วงที่ประเทศเอกวาดอร์
การประท้วงในเอกวาดอร์ พ.ศ. 2562 เกิดในวันที่ 4 ตุลาคม พ.ศ. 2562 ส่งผลให้มีผู้เสียชีวิต 7 ราย กลุ่มผู้ชุมนุมชาวเอกวาดอร์นับพันคนได้ออกมาเคลื่อนไหวชุมนุมประท้วงตามท้องถนน เพื่อแสดงความไม่พอใจที่รัฐบาลยกเลิกอุดหนุนราคาน้ำมัน ทำให้ราคาพุ่งขึ้น 120% ก่อนที่จะเดินขบวนไปยังรัฐสภา ในกรุงกีโต โดย กลุ่มผู้ชุมนุมได้ขว้างก้อนหินและปาระเบิดใส่เจ้าหน้าที่รักษาความปลอดภัยที่ตึงกำลังรักษาความปลอดภัยเข้มรอบแนวรั้วรัฐสภา จนเป็นเหตุให้เกิดการปะทะกัน เมื่อเจ้าหน้าที่ตำรวจได้ยิงแก๊สน้ำตาใส่ผู้ชุมนุม ถือว่ารุนแรงสุดในรอบหลายปี นายมาเรีย พอลลา โรโม รัฐมนตรีมหาดไทยเอกวาดอร์ กล่าวว่า มีผู้ประท้วงถูกจับกุมตัว 19 คน โดยได้ถูกตั้งข้อหาปิดกั้นถนน ผู้ประท้วงถูกจับกว่า 570 ราย และรัฐบาลได้ประกาศสถานการณ์ฉุกเฉิน และประกาศให้มีการห้ามออกจากเคหสถานเวลาค่ำคืน และย้ายที่ทำการรัฐบาลออกจากเมืองหลวงไปที่ กัวยากิล  (Guayaquil)
ศาสนาอิสลามในทวีปยุโรป
ประวัติ

ประชามุสลิมในทวีปยุโรปมีความหลากหลายในทางประวัติศาสตร์และต้นกำเนิดมาก ปัจจุบัน ภูมิภาคที่มีมุสลิมเป็นส่วนใหญ่ในยุโรปคือคาบสมุทรบอลข่าน (แอลเบเนีย, บอสเนียและเฮอร์เซโกวีนา, คอซอวอ) และบางสาธารณรัฐของประเทศรัสเซียในคอเคซัสเหนือและภูมิภาคIdel-Ural ชุมชนในบริเวณเหล่านี้ประกอบด้วยชนพื้นเมืองชาวยุโรปที่นับถือศาสนาอิสลามเป็นส่วนใหญ่ ซึ่งมีประเพณีทางศาสนามาหลายร้อยปีจนถึงสมัยกลาง ประเทศข้ามทวีปอย่างตุรกี, อาเซอร์ไบจาน และคาซัคสถานก็มีมุสลิมเป็นส่วนใหญ่ด้วย
บรรณานุกรม

Grim, Brian J.; Karim, Mehtab S. (January 2011). "The Future of the Global Muslim Population: Projections for 2010-2030" (PDF). The Pew Forum on Religion & Public Life. Washington, D.C.: Pew Research Center. LCCN 2011505325. เก็บ (PDF)จากแหล่งเดิมเมื่อ 14 October 2018. สืบค้นเมื่อ 21 January 2021.